ΑΠΟΦΑΣΗ ΤΗΣ ΕΠΙΤΡΟΠΗΣ της 5ης Φεβρουαρίου 1992 για την τροποποίηση της απόφασης 91/47/ΕΟΚ για την έγκριση του προγράμματος της Ιταλίας όσον αφορά την ενίσχυση στο εισόδημα των ελαιοκαλλιεργητών ( 92/122/ΕΟΚ ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη : τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό ( ΕΟΚ ) αριθ . 768/89 του Συμβουλίου της 21ης Μαρτίου 1989 για καθεστώς μεταβατικών ενισχύσεων στο γεωργικό εισόδημα ( 1 ), και ιδίως το άρθρο 7 παράγραφος 3, τον κανονισμό ( ΕΟΚ ) αριθ . 3813/89 της Επιτροπής της 19ης Δεκεμβρίου 1989 περί λεπτομερειών εφαρμογής του καθεστώτος των μεταβατικών ενισχύσεων στο γεωργικό εισόδημα ( 2 ), όπως τροποποιήθηκε τελευταία από τον κανονισμό ( ΕΟΚ ) αριθ . 1110/91 ( 3 ), και ιδίως το άρθρο 10 παράγραφος 4, Εκτιμώντας : ότι, στις 25 Νοεμβρίου 1991, η Ιταλία ανακοίνωσε στην Επιτροπή ότι, για τεχνικούς λόγους, η καταχώρηση των μέγιστων ποσών που μπορούν να καταχωρηθούν ετησίως στον κοινοτικό προϋπολογισμό, δυνάμει της απόφασης 91/47/ΕΟΚ της Επιτροπής ( 4 ), θα μεταφέρετο κατά ένα έτος σε σχέση με το χρονοδιάγραμμα που είχε προβλεφθεί όταν είχε θεσπιστεί η απόφαση αυτή - ότι η κατάσταση αυτή πρέπει να ληφθεί δεόντως υπόψη - ότι, στις 23 Ιανουαρίου 1992, έγινε διαβούλευση της Επιτροπής Διαχείρισης των Ενισχύσεων στο Γεωργικό Εισόδημα και της επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων ( ΕΓΤΠΕ ), επί των μέγιστων ποσών που θα καταχωρηθούν ετησίως στον κοινοτικό προϋπολογισμό μετά την έγκριση της παρούσας απόφασης, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ : Άρθρο 1 Το άρθρο 2 της απόφασης 91/47/ΕΟΚ αντικαθίσταται από το ακόλουθο κείμενο : "Τα ανώτατα ποσά που μπορούν να καταλογιστούν ετησίως στον κοινοτικό προϋπολογισμό δυνάμει της παρούσας απόφασης καθορίζονται ως εξής : ( σε εκατομμύρια Ecu ) 1992 29,5 1993 25,1 1994 20,7 1995 16,3 " Άρθρο 2 Η παρούσα απόφαση απευθύνεται στα κράτη μέλη . Βρυξέλλες, 5 Φεβρουαρίου 1992 .

[Source: multi_eurlex | Tokens: 1779]